《偶书》
元代·方回

一日无酒饮，一日意不乐。
一夜无酒饮，一夜睡不着。
后生殊未知，老人今始觉。
万卷漫读书，千金空服药。
我有一杯酒，大胜凌烟阁。
酣歌脱头巾，毛发动褒鄂。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。